Copa América 2021
Copa América 2021 () merupakan edisi ke-47 Copa América, sebuah kejohanan bola sepak antarabangsa lelaki yang dianjurkan oleh badan pemerintah bola sepak Amerika Selatan CONMEBOL. Kejohanan ini berlangsung di Brazil dari 13 Jun hingga 10 Julai 2021. Kejohanan ini pada asalnya dijadualkan berlangsung dari 12 Jun hingga 12 Julai 2020 di Argentina dan Colombia sebagai Copa América 2020. Pada 17 Mac 2020, CONMEBOL mengumumkan bahawa disebabkan pandemik COVID-19 di Amerika Selatan, kejohanan ini ditangguhkan selama satu tahun, bersamaan dengan keputusan UEFA untuk juga menangguhkan UEFA Euro 2020 ke 2021.